ANDREW WOMMACK EVANKELIUMIN ÄÄRELLÄ
Uskon lainalaisuudet, osa 5
Tartu parantumiseen, joka on sinun Jeesuksessa.
Jumala haluaa parantaa sinut. Se on evankeliumin totuus.
―Tervetuloa mukaan. Jatkan opetusta aiheesta "Jumala haluaa parantaa".
Opetussarjani tästä aiheesta lähestyy loppuaan, -
mutta olen vasta opettanut perusasiat paranemisesta.
Voisin opettaa tästä vaikka kuinka kauan. Olette ehkä huomanneetkin, -
että paraneminen on minulle todella tärkeä asia.
Uskon, että Jumala parantaa ja käytän paranemista jatkuvasti esimerkkinä.
Kaiken, mitä opetan, voikin soveltaa paranemiseen.
Teen sitä itsekin koko ajan.
Opetussarjani "Jumala haluaa parantaa sinut" on loppumassa, -
ja olemme koonneet siitä paketin, jossa on myös todistusvideoita -
ihmisistä, jotka ovat kokeneet ihmeparantumisen.
Se on "Paremman terveyden paketti".
Kannattaa tilata opetuksia ja muuta aineistoa.
Olen kuullut paljon todistuksia siitä, miten nuo videot -
ovat vahvistaneet monien uskoa, joten tilaaminen maksaa vaivan.
Olen puhunut parissa viime jaksossa uskon laeista -
Markuksen luvun 5 pohjalta, jossa nainen kosketti Jeesuksen viittaa.
Olen selittänyt, ettei Herra tiennyt, kuka Häntä kosketti, -
joten Hän ei voinut arvioida naista ja päättää, parantaako hänet vai ei.
Ei, vaan usko toimii tiettyjen lakien mukaan vähän niin kuin sähkö.
Sähkö virtaa, jos toimimme noiden lakien mukaan, -
ja se toimii täsmälleen samalla tavalla kaikkien ihmisten kohdalla.
Samoin Jumala ei päätä parantaa jotakuta ja jättää toista parantamatta.
Jumala on jo asettanut parantavan voimansa meihin, -
mutta se toimii tiettyjen lakien mukaan.
Se, miksi niin harvat paranevat, johtuu siitä, etteivät he tunne näitä lakeja.
Tästä olen puhunut. Viimeksi opetin Markuksen luvun 5 pohjalta, -
että tuon naisen oli kuultava totuus ennen kuin hän saattoi uskoa.
Usko syntyy kuulemisesta (Room. 10:17), eli jonkun on kerrottava totuus.
Vain totuus, jonka tunnemme, voi vapauttaa meidät (Joh. 8:32)
Pelkkä totuus ei riitä. Raamattu on totuus (Joh. 17:17), -
mutta tämän kirjan laittaminen pään päälle ei paranna ketään, -
vaan totuus, jonka tunnemme, parantaa meidät.
Totuus, jonka tunnemme, vapauttaa meidät.
Monet eivät parane siksi, että he eivät tunne totuutta.
He eivät tiedä, mitä Sana sanoo. Miten voit uskoa, jos et ole kuullut?
Miten voit kuulla, ellei joku saarnaa ja ellei ketään lähetetä?
Yksinkertaista, mutta syvällistä.
Joku sanoo: "Selvä on, tajusin jo", mutta olet kuullut tästä tarpeeksi -
vasta, kun alat tutkia Sanaa niin, että se alkaa muuttaa toimintaasi.
Tänään haluan näyttää Lesley ja Mary Deckerin todistuksen.
Deckerin perhe tuli raamattukouluumme.
Perheen isä Tom on kotoisin täältä Colorado Springsistä, -
mutta menestyttyään öljyalalla -
hän muutti Australiaan, missä tapasi australialaisen Lesleyn.
Lesleyllä ja heidän tyttärellään Marylla oli paha astma, -
ja he joutuivat jättämään unelmiensa talon Australiassa.
He tulivat takaisin tänne, koska kuiva ilmasto on astmaatikolle parempi.
Jumala oli kertonut Tomille ja Lesleylle yliluonnollisesti, -
että he menisivät raamattukouluun, joten he etsivät koulua internetistä -
ja löysivät yhden Coloradosta. He eivät olleet kuulleetkaan minusta.
Lesleyn ja Maryn todistus kuvaa hyvin sitä, mistä olen puhunut.
He kärsivät ja olivat lähellä kuolla astmakohtauksiin, -
mutta eivät parantuneet, koska eivät olleet kuulleet totuutta.
Kun he tulivat kouluun ja alkoivat kuulla näitä totuuksia, -
heidän nyt tuntemansa totuus alkoi pian vapauttaa heitä.
Samoin verenvuodosta kärsineen naisen piti ensin kuulla Jeesuksesta.
Näytämme nyt Lesleyn ja Maryn todistuksen siitä, -
miten Jumala paransi heidät.
Paranemiseen liittyy jotain, jota emme ymmärrä. Meidän on selvitettävä se.
Kannattaa varoa, mitä Jumalalle lupaa, koska se saattaa toteutua!
Tom ja Lesley Deckerin matka paranemiseen alkoi Australiasta -
ja johti Charis-raamattukouluun, jossa opitut asiat auttoivat paranemiseen.
Joka vuosi koulun opiskelijat kokevat valtavia elämänmuutoksia -
vain kuuntelemalla Jumalan sanan opetusta. Tämä on Deckerien tarina.
Kasvoin täällä Colorado Springsissä.
Menin yliopistoon ja sitten öljyalalle. Perustin öljyfirman 24-vuotiaana.
Minua siunattiin, ja jäin eläkkeelle 40-vuotiaana. ―Kaikki oli hyvin.
Tom oli jäänyt eläkkeelle, ja asuntolainat oli maksettu.
Asuimme rannan vieressä. Meillä oli kaikki, mitä saatoimme toivoa, -
mutta minulla ja tyttärelläni oli astmakohtauksia.
Ilmasto vaikutti heihin molempiin. Kun saavuimme Australiaan, -
asuimme teltassa, ja oli joulu eli Australian kesä.
Asuimme teltassa leirintäalueella, ja vaimoni sairastui pahasti.
Ensimmäinen viikko meni kokonaan sairastaessa.
Myöhemmin tyttärenikin sairastui, ja tilanne paheni huomattavasti.
Silloin ymmärsin asian vakavuuden.
Hengenvaara on vakava asia, johtuipa se mistä tahansa.
Vaimollani astma lapsena, mutta hän luuli sen jo menneen ohi.
Nyt lapsikin sai sen. ―Hän istui sylissäni sinisenä -
ja pumppasin häneen lääkettä. Hän vain haukkoi henkeään.
Odotimme ambulanssia 18 minuuttia. Pitkä aika, kun lapsi ei saa henkeä.
En voinut auttaa siniseksi muuttuvaa lastani kuin tilaamalla ambulanssin.
Olin avuton. Töissä olin vastannut turvallisuudesta -
ja osasin elvyttää ja antaa ensiapua, mutta siitä ei ollut tyttärelleni apua.
Hän oli viisi päivää tehohoidossa keuhkot täynnä limaa.
Hän ei kasvanut kolmeen vuoteen.
Muistan, että istuin sängyllä, ja heillä molemmilla oli happinaamarit.
Hengityslaitteet suhisivat, ja mietin omaa avuttomuuttani.
Lääkäritkään eivät osanneet auttaa.
Meidän ei olisi pitänyt olla kuolemaisillamme astmaan, -
olimmehan uudestisyntyneitä.
Australiassa oli tapahtunut paljon. Olin jäänyt eläkkeelle, -
ja identiteetin menetys sai minut tulemaan uskoon, -
koska tarvitsin Jeesusta. Se muutti meitä paljon.
Aloimme etsiä Häntä yhä enemmän.
Olimme saaneet ihmeparanemisen, muttemme pystyneet pitämään sitä.
Paranimme vain sen verran, että selvisimme jotenkin, emme täysin.
Tarvitsimme lisää tietoa. Olimme kuulleet jotain Jumalan sota-asusta -
ja että oli jokin tapa hoitaa tällaiset asiat, mutta emme tunteneet Sanaa.
Emme osanneet taistella vastaan emmekä tienneet arvovallastamme.
Miksi sairastamme yhä? Meidän ei kuuluisi olla sairaita.
Kumpikaan meistä ei ymmärtänyt tätä asiaa. Emme tienneet, mitä tehdä.
Paranemiseen liittyy jotain, jota emme ymmärrä. Meidän on selvitettävä se.
Kannattaa varoa, mitä Jumalalle lupaa, koska se saattaa toteutua!
Palasimme Coloradoon osittain myös etsimään raamattukoulua.
Etsiessämme sitä matkustimme ympäriinsä asuntovaunullamme.
Ennen tuloamme olimme jo etsineet oikeaa koulua netin kautta.
Olin etsinyt jo yli vuoden jonkinlaista raamattukoulua Coloradossa.
Olimme Missionuorten kurssilla, kun Tom sanoi: -
"Olen odottanut koko ikäni, että pääsisin raamattukouluun.
Tarvitsen lisää, kolme kuukautta ei riitä."
Päätimme mennä kirjaston tietokoneelle jatkamaan etsintää.
Menimme kirjastoon, vaikka kello oli vasta kuusi aamulla.
Kirjoitin samaan hakukoneeseen samat hakusanat kuin aina: -
Colorado ja raamattukoulu. Aiemmin en ollut löytänyt mitään, -
mutta nyt tuli esiin Colorado Bible College, joka on nykyisin Charis.
Tom sanoi: "Sen täytyy olla hyvä, koska siinä lukee Colorado."
Se ratkaisi asian, olenhan täkäläisiä. Emme tienneet koulusta mitään, -
mutta menimme käymään siellä seuraavana päivänä.
Kävimme haastattelussa, ja koulu tuntui oikealta paikalta.
Emme edelleenkään tienneet mitään Andrewista tai hänen opetuksestaan.
Koulu vain tuntui sopivalta, ja ilmoittauduimme sinne saman tien.
Ensimmäisenä päivänä opiskelijat kysyivät: "Miten kuulit Andrewista?"
―Kenestä? ―Andrew Wommackista, etkö tiedä, kuka hän on?
―En, pitäisikö minun?
―Tulitte siis Australiasta asti, ettekä edes tunne Andrewia? ―Juuri niin.
―Hän on koulun johtaja. ―Selvä, hauska tietää.
Ajattelin, että olipa outoa henkilönpalvontaa.
―No miksi sitten tulitte tänne Australiasta asti?
―Halusimme oppia paranemisesta, ja Jumala johti meidät tänne.
Opimmekohan? ―Kyllä, varmasti.
Meillä ei ollut aavistustakaan siitä, minne olimme päätyneet -
tai miten opetus muuttaisi meitä.
Kuultuani Andrewin opetusta uskovan arvovallasta Kristuksessa -
ja muiden opettajien opetusta Jumalan valtakunnasta, -
tiesin, että oli aika jättää lääkkeet.
Tein niin, ja viiden päivän kuluttua minun oli vaikea hengittää.
Rukoilin, että oli samantekevää, vaikka joutuisin polvilleni -
tai Jumala joutuisi herättämään minut kuolleista, mutta en ottaisi lääkettä.
Tiesin, etten tarvinnut niitä, vaikka koko ruumiini huusi vastaan.
Se, ettei saa henkeä, on melko voimakas vastalause.
Kysyin Jumalalta, mitä voisin tehdä. "Mene uudestaan rukoiltavaksi."
Muistin, kuinka Jeesus rukoili kahdesti erään sokean puolesta.
Ensimmäinen rukous auttoi melkein, mutta toinen toi täyden paranemisen.
Menin koululle ja sanoin, että Jumala halusi ystävien rukoilevan puolestani.
Viimeinen rukous. "Muistatteko sen sokean, joka tarvitsi -
lisää sylkeä ja toisen rukouksen? Minäkin tarvitsen lisää sylkeä."
Andrew kysyi: "Haluatko, että syljen päällesi?" "Tiedät, mitä tarkoitan."
Hän kiusoitteli minua, mutta he rukoilivat, ja se siitä.
Olen ollut oireeton ja ilman lääkkeitä lokakuusta 2001 lähtien.
Jumala on hyvä, kaiken aikaa. Olen nähnyt paljon maailmaa -
40 vuoden aikana ja olen korkeasti koulutettu, -
mutta silti en tiennyt mitään Jumalan valtavasta hyvyydestä.
Hän haluaa siunata ja parantaa enemmän kuin itse haluan sitä.
Sen opin raamattukoulussa. Sitä oli aluksi vaikea niellä, -
koska olin koko ikäni syyttänyt Jumalaa niin monesta asiasta.
Miksi? Miksi? Eräänä päivänä palat loksahtivat paikalleen -
ja ymmärsin Jumalan hyvyyden.
Kyselin: "Entä Mary?" "Älä huoli, hän puhuu Minulle.
Hän tulee kertomaan, kun on valmis samoin kuin itse olit valmis."
Helmikuussa 2002 hän sanoi: "Äiti, rukoilin pienen rukouksen."
"Yleensä ne ovat pieniä. Mistä on kyse?" "En tarvitse enää lääkkeitä."
Se siitä. Hän on ollut oireeton ja ilman lääkkeitä siitä asti.
Meidän perheemme uskoo Sanaan, ja sillä siisti.
Asuimme kolme vuotta Englannissa.
Ihmiset sanoivat, että paraneminen johtui vain Coloradon hyvästä ilmasta.
Asuimme Englannissa kylmyyden, kosteuden ja homeiden keskellä.
Kaikki laukaisevat tekijät olivat läsnä. Olemme olleet kahdesti Afrikassa, -
jossa on sadekaudella märkää ja ihmiset polttavat roskia kadulla.
Kaikki astman laukaisevat tekijät olivat siellä, mutta emme uskoneet sitä.
Jumala parantaa täysin, ja voimme tehdä Hänen työtään missä vain.
Minulla on aivan yhtä paljon arvovaltaa täällä kuin missä tahansa.
Arvovaltamme ei muutu, eikä saatana ole yhtään sen voimakkaampi -
Australiassa, Afrikassa tai Englannissa. Hänet on lyöty.
Kyse on siitä, mitä uskomme.
Olen nähnyt kuudessa vuodessa enemmän ihmeitä kuin koskaan.
Olen nähnyt enemmän eheytymistä ja elämänmuutoksia kuin ennen.
Jos teemme yhden asian, etsimme Häntä, niin takaan sen, -
että Hän muuttaa elämämme. Hän on muuttanut perheeni elämän, -
ja odotan tulevaisuutta toisin kuin ennen, mutta Hänen siunaustensa -
ansiosta voin odottaa sitä.
Olemme nähneet ja kokeneet uskomattomia ihmeitä -
Afrikassa, Englannissa ja omassa elämässämme täällä.
Ihmeitä tapahtuu kaikkialla.
Toivottavasti tarina rohkaisi teitä. Erityiskiitos kuuluu tukijoillemme, -
jotka ovat sijoittaneet Charisiin. Siellä ihmisten elämä muuttuu.
Kiitos Jumalalle! Toivottavasti todistus siunasi teitä.
Deckerit valmistuivat koulusta ja muuttivat sitten Englantiin -
johtamaan sikäläistä kouluamme ja olivat suureksi siunaukseksi.
Voisin kertoa heistä paljon todistuksia, tämä oli vasta jäävuoren huippu.
Tom oli erittäin menestyvä liikemies, -
ja hänellä oli hyvät tulot, -
mutta hän oli ujo eikä todellakaan ollut mikään puhuja.
Ensimmäisenä vuotena hän vain nyökkäsi, kun tervehdin häntä.
Toisena vuonna hän oli jo vähän rohkeampi, -
mutta osallistuessaan lähetysmatkalle hän joutui puhumaan yleisölle.
Kaikesta menestyksestä huolimatta se ei ollut hänestä mukavaa.
Hän rukoili asiaa, ja kun hän astui seurakunnan eteen, -
Jumalan voima tuli, ja kaikki tuossa kirkossa, pastori mukaan lukien -
kaatuivat maahan. Tämä tapahtui muistaakseni Keniassa tai Ugandassa.
He vain kaatuivat Jumalan voimasta, -
ja Tomin oli lähdettävä, koska he makasivat voimattomina.
Jumala käytti häntä, ja Jumalan voima virtasi hänen kauttaan niin, -
että siihen jäi melkein koukkuun. Hän työskenteli raamattukoulussa -
ja palveli öljykentillä työskentelevien parissa.
Hän on ollut USA:n ilmavoimien akatemiassa, ja hän kertoi, -
että siellä olevat tuhannet ihmiset ovat hänen lähetyskenttänsä.
Hän puhuu Jumalan voiman liikkumisesta. Kaikki tämä alkoi, -
kun he alkoivat oppia totuuksia, joita eivät ennen tienneet.
Tom, Lesley ja Mary todella rakastavat Jumalaa palavasti.
Voisittepa tavata heidät. He rakastivat Jumalaa jo ennen raamattukoulua.
He tunsivat jo Jumalan, -
mutta raamattukoulussa he oppivat, millainen Jumala todella on, -
ja miten usko ja paraneminen toimivat. He saivat tämän tiedon. 2. Piet. 1:3: -
"Koska hänen jumalallinen voimansa on lahjoittanut meille kaiken, -
mikä elämään ja jumalisuuteen tarvitaan, hänen tuntemisensa kautta"
Kun he saivat kuulla totuuden siitä, ettei Jumala sairastuta meitä -
eikä ole asettanut näitä sairauksia meihin -
eikä paraneminen riipu Jumalasta tai pyhyydestämme, -
he saivat yhteyden Jumalan voimaan, joka oli jo heissä.
Voima virtasi, ja heidän ruumiinsa paranivat.
En voi painottaa tätä liikaa. Haluan sanoa jotain, -
vaikken hyödy tämän sanomisesta mitään.
En sano tätä itsekkäistä motiiveista käsin.
Monet katsovat ohjelmiani ja kuulevat totuuksia, joita eivät ennen tienneet.
Monet sanovat, että ovat olleet uskossa vuosikymmeniä, -
mutteivät ole kuulleet mitään tällaista, vaikka käyvät kirkossa.
Monet teistä ovat tällaisessa tilanteessa ja oppivat uutta, -
mutta pysyvät seurakunnassa, joka ei opeta totuutta ja antavat sille rahaa, -
koska heidän perheensä on aina käynyt siellä tai jostain muusta syystä.
Monet tavallaan kopioivat luvatta opettamaani evankeliumia.
Ette saa sitä seurakunnastanne, vaan tarvitsette tätä ohjelmaa.
Se ei haittaa minua, mutta teidän tulisi antaa asialle enemmän arvoa.
On tärkeää löytää paikka, jossa opetetaan Jumalan sanaa -
sekä uskon ja parantumisen lakeja.
Aikamme on tältä päivältä lopussa. Tulossa tietoa opetusten tilaamisesta.
Andrewin opetus "Jumala haluaa parantaa sinut" on saatavilla -
uutena kirjana. Sen tilauskoodi on T-330. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös cd- tai dvd-levyillä -
siinä muodossa kuin se on lähetetty televisiossa.
Cd-sarjan tilauskoodi on T-1036C ja dvd-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus cd- tai dvd-muodossa, -
uusi kirja ja harjoituskirja -
sekä "Healing Journeys" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko cd- tai dvd-levyt.
Sarjan neljäs osa, joka käsittelee uskon lakeja, -
on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit tilata materiaaleja puhelimitse luottokortilla.
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Internet-sivultamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010, -
seminaarissa ja seurakuntavierailuilla -
Ugandan Kampalassa 3.―6.6.2010.
ja kesäkonferenssissa Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno, ja meillä on useita majoitusvaihtoehtoja.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
Lisää tietoa Andrewin tapahtumista -
on osoitteessa www.awme.net
Lisää evankeliumin totuuksia tulossa ensi viikolla...
Jos et toimi sen mukaan, mitä kuulet ja mihin uskot, se on kuollutta.
Käytän taas vertausta sähköstä: Jos emme jostain syystä toimi -
uskomme mukaan, se on kuin eriste, joka estää voimaa virtaamasta.
Eriste pysäyttää sähkön virtaamisen.
Usko ilman tekoja estää Jumalan voimaa toimimasta.
Pannanhalman luostari Unkarissa on seissyt mäellä jo 1100 vuotta -
julistaen katolisen kirkon loistoa ja valtaa, mutta viime vuosina -
apotti on alkanut kaivata herätystä, joten hän kutsui Andrew Wommackin.
En enää yrittänyt ansaita Jumalan rakkautta, vaan pyysin sitä armosta.
Andrewin opetus on muuttanut monien munkkien elämän.
Lue koko tarina osoitteessa www.awmi.net
Investoi sanomaan, joka tuo elämää.
Muuta elämäsi. Muuta maailma.
Suomennos: Anni Lähteenmäki